Nafarroako Parlamentuko Mahaiak, 2017ko irailaren 25ean egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Xedatzea María Esther Korres Bengoetxea andreak aurkezturiko galdera, Sunbillan ikastetxe publiko berri bat eraikitzeko egin diren urratsei buruzkoa, Hezkuntza Batzordean izapidetu dadin, Hezkuntzako kontseilariak erantzun dezan. Galdera 2017ko irailaren 15eko 113. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2017ko irailaren 25ean

Lehendakaria: Ainhoa Aznárez Igarza